open-index/open-wikipedia-markdown huggingface dataset:
פרבלנופטרה

**פרבלנופטרה** (שם מדעי: *Parabalaenoptera*; משמעות השם: "קרוב ללווייתן") הוא סוג של לווייתן נכחד שחי בסוף תקופות המיוקן שלפני 7.25 מיליון שנה מזמננו. המאובנים שלו התגלו לחופי מפרץ סן פרנסיסקו שבקליפורניה ב-1997 ונכלל בו מין יחיד - *Parabalaenoptera baulinensis*, הקרוי על שם חופי בולינה , בהם התגלו המאובנים שלו שכללו גולגולת חלקית, דומה לאלה של לווייתני מזיפות.

הגיע לאורך מוערך של 16 מטרים, קרוב ללווייתן אפור, אם כי היה קרוב יותר ללווייתני הענק כמו הלווייתן גדול-הסנפיר. בדומה ללווייתני מזיפות אחרים הוא כנראה היה אוכל פלנקטון שהשתמש במסננים ארוכים בתוך פיו.

## קישורים חיצוניים

## הערות שוליים

קטגוריה:לווייתני ענק
קטגוריה:לווייתנים שחיו במיוקן
קטגוריה:מאובני טקסונים שתוארו ב-1997
מקרוסקואלודלפיס

**מקרוסקואלודלפיס** (שם מדעי: *Macrosqualodelphis*) הוא סוג נכחד של לווייתן הקרוב לדולפיני הנהרות, אשר התקיים בתחילת המיוקן שלפני 18.78 מיליון שנה מימינו באמריקה הדרומית.

המאובנים שהתגלו מלווייתן זה התגלו בתצורות צ'ילקטאי (Chilcatay Formation) שבאגן פיסקו  בפרו. הממצאים תוארו ב-2018 ונכלל בהם מין יחיד - *Macrosqualodelphis ukupachai*.

לווייתן זה היה קרוב רחוק של הנהרתניים החיים בהודו והיה מהגדולים שבבני משפחתו והגיע לאורך של 3.5 מטרים. הוא היה בעל סנפיר גבי נמוך ועגלגל יחסית מבנה חרטום מוארך יחסית שהסתיים בקצה בצורת U ועם שיניים דקות וארוכות שהותאמו ללכידת דגים. מבנה הראש הבולבוסי שלו מרמז שבדומה לדולפינים המודרניים היה בעל יכולת אקולוקציה.

## קישורים חיצוניים

## הערות שוליים

קטגוריה:דולפיני נהרות
קטגוריה:לווייתנים שחיו במיוקן
קטגוריה:מאובני טקסונים שתוארו ב-2018
קטגוריה:יונקים שחיו במיוקן באמריקה הדרומית
הטבח ביער מדבדב

250px|ממוזער|שמאל|אנדרטה לזכר קורבנות הטבח ביער מדבדב
**הטבח ביער מדבדב** (ברוסית: **Медведевский расстрел**) או **טבח אוראל** (**Орловский расстрел**) היה הוצאה להורג המונית בברית המועצות, שבוצעה על ידי המשטרה החשאית הסובייטית נ.ק.ו.ד., ב-11 בספטמבר 1941. הטבח התרחש שלושה חודשים לאחר הפלישה הגרמנית לברית המועצות, 157 אסירים פוליטיים שנכלאו בכלא אוריול הוצאו להורג ביער מדבדב, ממש מחוץ לעיר הרוסית אוריול, בפקודתו האישית של יוסיף סטלין. הוצאה להורג זו הייתה אחד ממעשי הטבח הרבים של אסירים שבוצעו בחופזה על ידי ה-נ.ק.ו.ד. ב-1941, בעקבות פלישת גרמניה.

בשנת 1941 הכיל כלא אוריול כחמשת אלפים אסירים פוליטיים. ב-5 בספטמבר 1941, בהוראת לברנטי בריה, ה-נ.ק.ו.ד. חיבר רשימה של 170 אסירי אוריול שיוצאו להורג. בריה טען שהם היוו את "החלק הזועם יותר של האסירים" וכי הם "ביצעו תסיסה תבוסתנית וניסו לארגן בריחה במטרה לחדש את הפעילות המחתרתית". הרשימה נשלחה לסטלין, שאישר אותה. ב-8 בספטמבר, השופטים וסילי אולריק, דמיטרי קנדיבין ווסילי בוקאנוב, ללא כל התדיינות וללא כל סוג של חקירה, דנו רשמית למוות 161 בני אדם. בזמן ההוצאה להורג, חלק מהרשימה כבר מתו או הועברו בעוד אחרים שוחררו.

רבים מהמוצאים להורג היו אזרחים זרים, ביניהם פריץ נותר, שאפילו אלברט איינשטיין דרש את שחרורו. עצורים נוספים שהוצאו להורג באותו יום כוללים את כריסטיאן רקובסקי, סרגיי אפרון, אולגה קמנבה, גארגין אפרסוב, מריה ספירדונובה ודמיטרי פלטניוב (רופא מפורסם שנידון ל-25 שנים במשפט ראווה).

## קישורים חיצוניים

* פרק 3 טבח אוראל, הרג קציני צבא בכירים

## הערות שוליים

קטגוריה:מחוז אוריול
קטגוריה:יוסיף סטלין
קטגוריה:נ.ק.ו.ד.
קטגוריה:הוצאות להורג ברוסיה וברית המועצות
קטגוריה:ברית המועצות במלחמת העולם השנייה
קטגוריה:1941 בברית המועצות
קטגוריה:מעשי טבח ביער
לואיסה פוטורנסקי

**לואיסה פוטורנסקי** (בספרדית: **Luisa Futoransky**; נולדה ב-5 בינואר 1939) היא משוררת וסופרת ארגנטינאית ממוצא יהודי.

## ביוגרפיה
לואיסה פוטורנסקי נולדה בבירת ארגנטינה, בואנוס איירס. בין השנים 1953 ו-1961 למדה מוזיקה בקונסרבטוריון העירוני של עיר הולדתה, ובין השנים 1965 ו-1968, במקביל ללימודי משפטים, למדה שירה אנגלו-סקסונית עתיקה ועכשווית בהנחייתו של חורחה לואיס בורחס בפקולטה למדעי הרוח של אוניברסיטת בואנוס איירס. בשנת 1967 סיימה את חוק לימודיה בפקולטה למשפטים והוסמכה לעבוד כעורכת דין. לאחר הסמכתה זכתה במלגה מארצות הברית ועברה קורס השתלמות בספרות באוניברסיטת איווה. פוטורנסקי שרוב משפחתה עלתה ארצה ביקרה פעמים אחדות בישראל וחייתה תקופות ממושכות באיטליה, בסין וביפן, עד אשר השתקעה בפריז בשנת 1981, עיר שבה עבדה במרכז ז'ורז' פומפידו ובסוכנות הידיעות הצרפתית כמתרגמת, כמתורגמנית וכעורכת עד פרישתה לגמלאות. ביותר מעשרים הספרים שכתבה, מחשבותיה המעמיקות והמקוריות משקפות נאמנה את העושר התרבותי, הלשוני והרוחני העצום שצברה במשך מסעותיה ונדודיה שארכו חלק ניכר משנות חייה, ולא בכדי היא זכתה הן למלגות והן לפרסים ספרותיים יוקרתיים לא רק בארגנטינה ובארצות הברית, אלא גם בספרד ובצרפת. פוטורנסקי גם עסקה בתרגום לספרדית ותרגמה, בין השאר, מיצירותיהם של יערה בן-דוד ומנחם פאלק.

### תרגום שירתה לעברית
ראשוני שיריה של פוטורנסקי תורגמו לעברית כבר בסוף שנות התשעים של המאה העשרים, ואחדים מהם פורסמו בספר "השירים", אסופה של פסטיבל המשוררים הבינלאומי שנערך בירושלים בשנת 1997. האסופה ראתה אור באותה שנה בידיעות ספרים ובעריכת ויויאן אדן ודן דאור, ועמודים 130–137 בה כוללים שירים מאת פוטורנסקי הן בספרדית, שפת המקור, והן בתרגום לעברית. שירים נוספים מאת פוטורנסקי תורגמו לעברית בשני העשורים שלאחר מכן, והספר העברי השלם הראשון משירתה, "חמישה מקורות, חמישה גשרים", ראה אור בהוצאת רימונים ובתרגום רמי סערי בשנת 2024.

## קישורים חיצוניים

'''משיריה בתרגום רמי סערי:
* "דיוקן עצמי" 
* "לואיסה מברטן" 
* "הננסת" 
* "שיניים" 
* "חמציץ"
* "מלחמת שוורים"
* "מזל גדי - ויה דולורוזה 1969"
* "לגימה חריפה" 
* ""דלוס, הלוך וחזור", 18 בנובמבר 2021
* 
* שיר שראה אור במקור הספרדי ובתרגום המשוררת לאנגלית

קטגוריה:משוררות ארגנטינאיות
קטגוריה:סופרות ארגנטינאיות
קטגוריה:בוגרות אוניברסיטת בואנוס איירס
קטגוריה:בוגרי אוניברסיטת בואנוס איירס
קטגוריה:ילידות 1939
קטגוריה:ארגנטינאים שנולדו ב-1939
מאשה נמירובסקי

**מאשה נמירובסקי** (ברוסית: **маша немировская**) היא במאית תיאטרון ישראלית.

## ביוגרפיה
נמירובסקי נולדה בברית המועצות וסיימה לימודי תואר שני באקדמיה למוזיקה ולתיאטרון בסנקט פטרבורג. ב-1989 עלתה לישראל, למדה וביימה בסטודיו למשחק ניסן נתיב, בבית הספר לתיאטרון חזותי ובחוג לתיאטרון באוניברסיטה העברית בירושלים.

בשנת 2002 זכתה בפרס ירושלים לתיאטרון.

## קריירה מקצועית
### בימוי
* **למה שיזכירו את שמי?** - הצגת קברט לרגל מאה שנים להולדתו של ברטולט ברכט. ההצגה ייצגה את ישראל בפסטיבלי תיאטרון-סטודנטים בלייז' ובשטרסבורג (החוג לתיאטרון באוניברסיטה העברית, 1998)
* **השולחן** - מחזה מאת יהושוע בר יוסף בכיכובם של מוסקו אלקלעי ואודי בן משה, במסגרת פסטיבל תיאטרון קצר (צוותא, 1999)
* **[[פרנהיים]]** - הצגה מאת אלית ובר על פי ש"י עגנון במסגרת פסטיבל דו-אמן בכיכובה של אליענה שכטר (הבימה, 2002)
* **כוכב בשמי המדבר** - הצגה מקורית של נמירובסקי בהשראת אנטואן דה סנט-אכזופרי ובהשתתפות תלמידי שנה ג' של סטודיו ניסן נתיב ותזמורת הבמה הישראלית (2002)
* **להמשיך לחיות** - הצגת יחיד של חגי לובר המגלם אב ל-3 ילדים שאיבד את אשתו בפיגוע טרור (אספקלריא, 2004)
* **ביאליק – פרח חי** - הצגה לילדים של אסתי ניסים המשלבת את שיריו של ביאליק (בית העיר, 2006)
* **[[אודיסאוס]] כאוטיקוס** - מופע קומדיה ללא מילים למבוגרים בהשתתפות פיודור מקרוב, נעם רובינשטיין ויולנה צימרמן (תיאטרון איש, 2008)
* **האדם הרוכב** - מופע ליצנות מוזיקלי בשיתוף בובות ומוזיקה אירית חיה (הקומקום, 2009)
* **לה קלמנטינה** - הפקת בכורה ישראלית לאופרה של לואיג'י בוקריני בביצוע "אטרנה אופרה" (בית שמואל, 2011)
* **בייבי [[פאוסט (גתה)|פאוסט]]** - מחזה מאת פיודור מקרוב ובכיכובו (תמונע, 2014)
* **המאסטרים** - מופע משותף עם מריה גורביץ' (תיאטרון הקרון, 2020)
* **מאמאשין** - מופע יחיד של יולנה צימרמן (תיאטרון הידית, 2022)
* **שבעה באוקטובר** - הצגת יחיד של חגי לובר מאת חוה דיבון בעקבות מלחמת חרבות ברזל (תיאטרון אספקלריא, 2024)

### דרמטורגיה
* **המסע אל הצליל הקסום** - על פי ספרה של מירי פארי "תיבת הצלילים" ובבימויה של אביטל דבורי. ההצגה השתתפה בפסטיבלי תיאטרון הבובות בחולון ובירושלים, פסטיבל חיפה להצגות ילדים, בפסטיבל טיטיריחי בטולוסה  ב-2009 ובפסטיבל תיאטרון בובות האנוי ב-2010. (תיאטרון החלום, 2003)
* **פרדייז** - מחזה המתאר את אחורי הקלעים של בריאת העולם (תיאטרון קליפה, 2010)
* **iDoll** - סיפור ההמשך של פינוקיו שמעולם לא נכתב. זוכה הפרס הראשון בפסטיבל תיאטרונטו 2012

## הערות שוליים

קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:זוכי פרס ירושלים
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
Tanium

**טניום** (באנגלית: **Tanium**) היא חברת אבטחת מידע אמריקאית, העוסקת בפיתוח תוכנה להגנה על מידע ארגוני וניהול נקודות קצה בזמן אמת.

מטה החברה ממוקם בקירקלנד, ארצות הברית והיא מעסיקה כ-2,000 עובדים.

## היסטוריה
חברת טניום הוקמה בשנת 2007 על ידי דייוויד הינדאווי (David Hindawi) אוריון הינדאווי (Orion Hindawi).

בחודש פברואר 2016, מינתה החברה את אוריון הינדאווי (Orion Hindawi) למנכ"ל החברה.

בשנת 2018, הושקעו בחברה כ-175 מיליון דולר על ידי חברת TPG Growth.

בשנת 2020, נקבע שוויה של החברה בכ-10 מיליארד דולר.

## קישורים חיצוניים
* 

## הערות שוליים

קטגוריה:חברות אבטחת מחשבים אמריקאיות
קטגוריה:חברות תוכנה אמריקאיות
סיון טולדו

**סיון אברהם טולדו** (נולד ב-17 במאי 1966) הוא מדען מחשב ישראלי, פרופסור למדעי המחשב בבית הספר למדעי המחשב של אוניברסיטת תל אביב ומאוקטובר 2020 עד ספטמבר 2024 כיהן כראש בית הספר למדעי המחשב.

## ביוגרפיה
נולד בתל אביב לאדריכלית עליזה טולדו. למד בבית הספר אליאנס תל אביב. בשנת 1991 קיבל תואר ראשון במתמטיקה ומדעי המחשב ותואר שני במדעי המחשב, במסגרת התוכנית הבין-תחומית לתלמידים מצטיינים ע"ש עדי לאוטמן של אוניברסיטת תל אביב. בשנת 1995 קיבל תואר דוקטור במדעי המחשב מהמכון הטכנולוגי של מסצ'וסטס (MIT), על עבודה שכותרתה "Quantitative Performance Modeling of Scientific Computations and Creating Locality in Numerical Algorithms", שנעשתה בהנחייתו של צ'ארלס לייזרסון. את הפוסט-דוקטורט עשה במרכז המחקר תומאס ג'יי ווטסון של חברת IBM ובזירוקס פארק. בשנת 1998 הצטרף לסגל האקדמי של אוניברסיטת תל אביב.

בשנים האקדמיות 2007/2008 ו-2008/2009 היה פרופסור אורח מכון הטכנולוגי של מסצ'וסטס. באוקטובר 2020 מונה לראש בית הספר למדעי המחשב, וכיהן בתפקיד זה עד ספטמבר 2024.

תחומי מחקרו הם חישוב מדעי קומבינטורי (Combinatorial Scientific Computing) ו.

בשנת 2001 יצא לאור, בהוצאת אקדמון, ספרו "מערכות הפעלה".

בשנת 2020 יצא לאור, בהוצאת SIAM, ספרו "Location Estimation from the Ground Up".

בשנת 2023 נבחר לעמית של האגודה המקצועית SIAM.

## קישורים חיצוניים

* סיון טולדו, באתר של אוניברסיטת תל אביב 
* החיים באקדמיה, הבלוג של סיון טולדו
* Eclectic Technical Experiences, אתר של סיון טולדו 
* 
* 

## הערות שוליים

קטגוריה:סגל אוניברסיטת תל אביב: מתמטיקה ומדעי המחשב
קטגוריה:בוגרי תיכון אליאנס (תל אביב)
קטגוריה:בוגרי אוניברסיטת תל אביב: התוכנית הבין-תחומית לתלמידים מצטיינים ע"ש עדי לאוטמן
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:עמיתי SIAM
קטגוריה:ישראלים שנולדו ב-1966
מחנה 020

**מחנה 020** (באנגלית: **Camp 020**) היה מרכז חקירה בריטי לסוכנים גרמנים שנתפסו במהלך מלחמת העולם השנייה. המחנה שכן בבית לאצ'מיר בדרום־מערב לונדון ונוהל על ידי לוטננט קולונל רובין "עין הפח" סטפנס (Robin "Tin Eye" Stephens). נטען שמרכזי חקירה אחרים שפעלו בזמן המלחמה השתמשו בעינויים כדי להוציא הודאות, סטפנס הכחיש את הטענות שנעשה שימוש בעינויים במחנה 020. הנחיותיו לחוקרים הורו: "לעולם אל תכה אדם. מלכתחילה זה מעשה של פחדנות. שנית, זה לא אינטליגנטי. אסיר ישקר כדי להימנע מעונש נוסף וכל מה שהוא אומר לאחר מכן יתבסס על הנחת יסוד כוזבת".

ידוע שסטפנס העניש את מי שלא צייתו לפקודה זו, ובאחד המקרים אף הוציא חוקר בכיר במשרד המלחמה מהמחנה. לאחר המלחמה ניהל סטפנס את מרכז החקירות באד ננדורף, בגרמניה אך נשפט על התעללות באסירים, שחלקם מתו. הוא נשפט בבית דין צבאי בריטי בגרמניה ולא נמצא אשם, אך מעורבים אחרים בפרשה הורשעו.

העיתונאי הבריטי איאן קוביין טען בספרו "בריטניה האכזרית" (Cruel Britannia), שהתפרסם ב-2012, כי על פי מסמכים מן הארכיון הלאומי אכן הופעלו במחנה 020 עינויים כדי להשיג מידע. על פי קוביין, במחנה היו 30 חדרים בהן נכלאו אסירים, שבהם היו מיקרופונים, להאזנת סתר לכלואים. קוביין מציין עוד כי במחנה נעשו הוצאות להורג מדומות, וכי כמה מן העצורים עברו התעללות ברוטלית בידי הסוהרים. בתקופת פעולתו של המחנה הוחזקו בו חברים באיגוד הפשיסטים הבריטי.

בנוסף למחנה 020 היה קיים גם מחנה עתודה, שנקרא מחנה 020R. מחנה זה היה ממוקדם בהאנטרקומב, באוקספורדשייר. מחנה זה נועד בעיקר למעצר לתקופה ארוכה.

## הערות שוליים

קטגוריה:הממלכה המאוחדת במלחמת העולם השנייה
קטגוריה:בתי סוהר שנסגרו
קטגוריה:אירופה: בתי סוהר
קטגוריה:ביון במלחמת העולם השנייה
ג'ון נלדר

**ג'ון אשוורת' נלדר** (באנגלית: **John Ashworth Nelder**; 8 באוקטובר 1924 – 7 באוגוסט 2010) היה סטטיסטיקאי בריטי הידוע בתרומותיו לתכנון ניסויים, ניתוח שונות, סטטיסטיקה חישובית וסטטיסטיקה תיאורית. בשנים 1985-1986 הוא היה נשיא החברה המלכותית לסטטיסטיקה.

עבודתו של נלדר הייתה בעלת השפעה בסטטיסטיקה, נלדר פיתח ופיקח על עדכון חבילות התוכנה הסטטיסטיות GLIM ו-GenStat: שתי החבילות הן שפות תכנותהמאפשרות לסטטיסטיקאים לנסח מודלים ליניאריים בצורה תמציתית. GLIM השפיע על סביבות מאוחרות יותר עבור מחשוב סטטיסטי כגון S-PLUS ו-R. גם ל-GLIM וגם ל-GenStat יש מתקנים רבי עוצמה לניתוח השונות עבור ניסויי בלוקים, תחום שבו נלדר תרם רבות.

בתיאוריה הסטטיסטית, נלדר והמתמטיקאי הסקוטי רוברט וודרבורן הציעו את המודל הליניארי המוכלל. מודלים ליניאריים מוכללים נוסחו על ידי נלדר וודרבורן כדרך לאחד מודלים סטטיסטיים שונים אחרים, כולל רגרסיה ליניארית, רגרסיה לוגיסטית ורגרסיה פואסונית. הם הציעו שיטת לחדש את שיטת הריבועים הפחותים משוקללים באופן איטרטיבי להערכת סבירות מקסימלית של פרמטרי המודל.

## ביוגרפיה
ג'ון נולד בברשפורד, סאמרסט שבאנגליה, והתחנך בבית הספר בלונדל'ס ובקולג' סידני סאסקס שהוא חלק של אוניברסיטת קיימברידג', שם למד מתמטיקה.

במהלך הקריירה שלו נלדר הוא היה ראש מדור סטטיסטיקה בתחנה הלאומית לחקר ירקות, ולסבורן, בין השנים 1951 ל-1968 וראש המחלקה לסטטיסטיקה בתחנת הניסויים ברוטאמסטד מ-1968 עד 1984. בתקופתו בוולסבורן הוא בילה שנה (1965–1966) במכון ווייט באדלייד, דרום אוסטרליה, שם עבד עם גרהם וילקינסון על התוכנה Genstat. הוא מילא מינוי כפרופסור אורח באימפריאל קולג' בלונדון משנת 1972 ואילך.

הוא היה אחראי, יחד עם מקס ניקולסון וג'יימס פרגוסון-ליס, להפרכת ה-Hastings Rarities – תצפיות בסדרה של ציפורים נדירות, שנשמרו על ידי פחלוץ ומצוידות בהיסטוריה מזויפת.

נלדר מת ב-7 באוגוסט 2010 כאשר היה בן 86 בבית החולים לוטון ודנסטייב לאחר שנפל בביתו.

## קישורים חיצוניים

* ביוגרפיה

קטגוריה:סטטיסטיקאים אנגלים
קטגוריה:בוגרי אוניברסיטת קיימברידג'
קטגוריה:סגל אימפריאל קולג'
קטגוריה:עמיתי החברה המלכותית
קטגוריה:בריטים שנולדו ב-1924
קטגוריה:אנגלים שנפטרו ב-2010
סלמנדרת מתאו

**סלמנדרת מתאו** (שם מדעי: *Andrias matthewi*) היא מין נכחד של דו-חיים מהסוג סלמנדרת ענק, אשר נחשבת לגדולה מכל הסלמנדרות. היא התקיימה במשך המיוקן באמריקה הצפונית כשהמאובנים שלה התגלו בנברסקה (תצורות "Valentine Formation" ותצורות "Marsland Formation"), קולורדו וססקצ'ואן ("תצורות Wood Mountain Formation") והיא תוארה מדעית בשנת 1917 בידי הרולד קוק (Harold Cook). שמה המדעי נקרא להוקרת החוקר הקנדי וויליאם דילר מתיו .

בתחילה סלמנדרה זו סווגה כסוג עצמאי - *Plicagnathus* ובהמשך מוינה לסוג Cryptobranchus, בו המין הקיים סלמנדרת ענק אמריקנית. עם זאת החוקר ברוס ניילור (Bruce Naylor) ב-1981 הביא לעמדה שסלמנדרה זו קרובה יותר לסוג סלמנדרת ענק, בו מיני הדו-חיים הגדולים ביותר כיום - סלמנדרת ענק סינית, סלמנדרת ענק דרום-סינית וסלמנדרת ענק יפנית.

סלמנדרה זו הייתה טורף ענקי שהגיע לפי ההערכות לאורך שלל 1.5 מטר עד 2.3 מטרים והייתה גדולה וכבדה יותר מסלמנדרת ענק סינית. ככל הנראה הייתה ציידת ממארב של טרף מיימי.

## קישורים חיצוניים

קטגוריה:סלמנדרות ענקיות
קטגוריה:מגה-פאונה של הנאוגן באמריקה הצפונית
קטגוריה:בעלי חיים שחיו במיוקן באמריקה הצפונית
קטגוריה:מאובני טקסונים שתוארו ב-1917
וובו אוקלס

**וובו אוקלס** (בהולנדית: ** Wubbo Johannes Ockels**) (28 במרץ 1946, אלמלו - 18 במאי 2014, אמסטרדם) היה מדען הולנדי ואסטרונאוט מטעם סוכנות החלל האירופית. הוא היה אזרח הולנדי הראשון שטס לחלל.

## ביוגרפיה
וובו אוקלס נולד בשנת 1946 באלמלו וגדל בחרונינגן. בשנת 1973 הוא קיבל תואר שני בפיזיקה מאוניברסיטת חרונינגן ובשנת 1978 קיבל מאותה אוניברסיטה תואר שלישי. עבודתו התבססה על ניסויים שונים בתחום פיזיקה גרעינית. בשנים 1973–1978 הוא המשיך במכון לחקר הגרעין והתמקד בחקר קרינת גמא.

בשנת 1978 אוקלס נבחר לצד אולף מרבולד וקלוד ניקוליה לקורס אסטרונאוטים הראשון שנערך עבור סוכנות החלל האירופית בנאס"א.

בשנת 1983 אוקלס היה בצוות גיבוי של STS-9. הוא היה חבר בצוות STS-61-A שנשלח לחלל על סיפון מעבורת החלל צ'לנג'ר בנובמבר 1985. בכך הוא הפך להיות אזרח הולנדי ראשון שטס חלל (לודווייק ואן דן ברג שהיה יליד הולנד הקדים אותו, אך זמן הטיסה הוא כבר לא היה אזרח הולנד).

לאחר הטיסה אוקלס חזר להולנד ועסק בעיקר בקריירה מדעית. בשנת 1992 הוא מונה לפרופסור באוניברסיטת הטכנולוגיה של דלפט. בשנים 1999–2003 הוא היה בתפקיד ניהולי בסוכנות החלל האירופית ואחרי תקופה זו חזר לאוניברסיטה.

בשנת 2005 אוקלס עבר התקף לב קשה. לאחר שיקום הוא חזר ללמד באוניברסיטה. בשנת 2013 התגלה גידול סרטני ממנו אוקלס נפטר בשנת 2014.

על פעילות אוקלס קיבל עיטור הכבוד של הרפובליקה הפדרלית הגרמנית, מדליות של נאס"א ועיטורים ממשלת הולנד. על שמו נקרא אסטרואיד 9496 Ockels.

## בתרבות

* דמותו של אוקלס הופיעה בעונה השנייה של עבור כל האנושות

## קישורים חיצוניים

* 
* 
* ביוגרפיה

קטגוריה:אסטרונאוטים של סוכנות החלל האירופאית
קטגוריה:פיזיקאים הולנדים
קטגוריה:בוגרי אוניברסיטת חרונינגן
קטגוריה:סגל אוניברסיטת חרונינגן
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:הולנדים שנולדו ב-1946
קטגוריה:הולנדים שנפטרו ב-2014
הברוזאורוס

**הברוזאורוס** (שם מדעי: *Habrosaurus*; מילולית: "לטאה חיננית") היא סוג של דו-חיים נכחד דמוי-סלמנדרה שהתקיים באמריקה הצפונית בין  58.7 עד 84.9 מיליון שנה לפני זמננו, בין הקרטיקון העליון לפלאוגן.  הסוג תואר ב-1933 בידי צ'ארלס ו. גילמור  והמאובנים שלו התגלו במספר חפירות לאורך קנדה וארצות הברית, ביניהם בתצורת הל קריק שבויומינג ומונטנה, בתצורות לאנס (Lance Formation) ובשטח הפארק הפרובינציאלי דינוזאור שבאלברטה.
## מאפיינים
ההברוזאורוס היה חבר במשפחת הסירניים, המאופיינים בנאוטניה (היעדר מוחלט של גפיים אחוריות ושל זימים חיצוניים הן כראשן והן כבוגר) והוא הסוג העתיק ביותר בקבוצה וגם הגדול ביותר, כאשר הוא הגיע לאורך של 1.6 מטר, דומה לאורך של סלמנדרת ענק מודרנית, לפי הערכה של חוליות הגב שלו שהגיעו לאורך של שני ס"מ. הוא כנראה התקיים על קרקעית של מים מתוקים והיה בעל מבנה לסתות ושיניים קשיחות מסודרות יחד בשורה, אשר הותאמו לאכילה של טרף קשה כמו סרטנים ורכיכות.

## קישורים חיצוניים

## הערות שוליים

קטגוריה:בעלי חיים שתוארו ב-1933
קטגוריה:טקסונים שתוארו בידי צ'ארלס ו. גילמור
קטגוריה:סירניים
קטגוריה:דו-חיים שחיו במזוזואיקון
קטגוריה:בעלי חיים שחיו בקרטיקון עליון באמריקה הצפונית
קטגוריה:בעלי חיים שחיו בפלאוגן באמריקה הצפונית
קטגוריה:מאובני טקסונים שתוארו ב-1933
סלמנדרת ענק דרום-סינית

**סלמנדרת ענק דרום-סינית** (שם מדעי: *Andrias sligoi*) היא מין מסוג סלמנדרת ענק האנדמית לסין. סלמנדרה זו היא הדו-חיים הגדול ביותר בעולם כיום, אם כי היא מצויה בסכנת הכחדה חמורה ואולי אף נכחדה לחלוטין מהעולם. היא דומה מאוד לסלמנדרת ענק סינית ובעבר סווגה תחת אותו המין.

הסלמנדרה מצויה בטבע רק בגדות הרי ננלינג (Nanling Mountains) שעל גדת נהר הפנינה בגואנגשי וגואנגדונג שבדרום סין. הסלמנדרה תוארה למדע ב-1924 בידי החוקר הבלגי-בריטי ג'ורג בולנגר (George Albert Boulenger), לאחר שהוחזקה במספר גנים זואולוגים ובוטניים בהונג קונג ובהמשך גם בגן החיות של לונדון לאחר שג'ורג ברון , המרקיז של מחוז סלייגו שבאירלנד, שעל שמו קרויה הסלמנדרה, השיג אותה.
## מאפיינים
סלמנדרה זו מגיעה לפי המדידות שנעשו לאורך 1.8 מטר ולמשקל של 25–50 ק"ג והיא טורפת שטוחה החיה בעיקר בנהרות רדודים על קרקעית חצץ, בהם היא אורבת לטרף. כשאר הסלמנדרות הענקיות היא יכולה לשהות זמן רב מתחת למים ולהאריך ימים.

הסלמנדרה נפגעה עקב ציד שלה לצורך הכנת תרופות עממיות ומזון ועקב תערובת של סלמנדרות כלאיים, המחלישות את המאגר הגנטי. הסלמנדרה נדירה מאוד וייתכן שאף נכחדה מהעולם.

## קישורים חיצוניים

קטגוריה:בעלי חיים שתוארו ב-1924
קטגוריה:טקסונים שתוארו בידי ז'ורז' אלבר בולנז'ר
קטגוריה:סלמנדרות ענקיות
קטגוריה:סין: דו-חיים
קטגוריה:סין: מינים אנדמיים
קטגוריה:מגה-פאונה של אירואסיה
קטגוריה:פאונת מים מתוקים במזרח הרחוק
צ'ארלס פרוקטור סיפטון

**צ'ארלס סיפטון** (באנגלית: **Charles Proctor Sifton**; 18 במרץ 1935 - 9 בנובמבר 2009) היה משפטן אמריקאי. כיהן כשופט בבית המשפט המחוזי במחוז מזרח בניו יורק  (1977–2009), וכן כנשיא בית המשפט המחוזי במחוז מזרח בניו יורק (1995–2000). בין השנים 1985–1987, שימש כשופט הראשי במשפט הספרים בו ניצחה חסידות חב"ד.

## השכלה וקריירה
סיפטון נולד בניו יורק, ניו יורק, וקיבל תואר ראשון מהרווארד קולג'  ב-1957, ותואר במשפטים מבית הספר למשפטים באוניברסיטת קולומביה ב-1961. סיפטון זכה למלגה מתוכנית פולברייט, ובשנים 1957-1958 למד באוניברסיטת גטינגן, בגטינגן שבגרמניה. סיפטון עבד כתובע פרטי בניו יורק בשנים 1961-1962, ובצוות הייעוץ לוועדת החוץ של הסנאט של ארצות הברית בשנים 1962-1964. עד לשנת 1977, עבד סיפטון כתובע פרטי לפרקים. בין השנים 1966-1969, שימש סיפטון כעוזר התובע המחוזי  בבית המשפט המחוזי במחוז דרום בניו יורק .

## שירות כשופט פדרלי
ב-16 באוגוסט 1977, נשיא ארצות הברית ג'ימי קרטר העלה את סיפטון כמועמד לתקן שופט בית המשפט המחוזי במחוז מזרח בניו יורק , לאחר שהשופט ג'ון פרנסיס דולינג ג'ר.  פרש מתפקידו. מינויו של סיפטון אושר על-ידי הסנאט ב-12 באוקטובר 1977, ובאותו היום הושבע סיפטון כשופט. סיפטון שימש כנשיא בית המשפט בין השנים 1995-2000, וכשופט בכיר מה-18 במרץ 2000, ועד למותו מסרקואידוזיס, ב-9 בנובמבר 2009.

## תיקים מפורסמים
במשך 30 שנה כשופט, הוציא סיפטון אלפי פסקי דין בתיקים אזרחיים ופליליים. כמה מתיקיו המפורסמים ברשימה למטה:
* בחוות דעת מ-1982, סיפטון קבע שמבחן הקבלה ל-FDNY מופלה לרעת נשים. התיק הוביל לכך שברנדה ברקמן  הפכה לאישה הראשונה שמורשית להצטרף ל-FDNY.
* בתיק מ-1987, קבע סיפטון לטובת חסידות חב"ד במשפט הספרים נגד בארי גוראריה, נכדו של הרב יוסף יצחק שניאורסון, האדמו"ר השישי בשושלת חב"ד, בו הוחלט על החזרתו של אוסף הספרים של אדמו״רי חב״ד לספריית חב"ד. תנועת חב"ד ממשיכה לחגוג את הניצחון במשפט בחג שנתי המצוין בה' טבת.
* בעוד תיק מפורסם מ-1992, סיפטון קבע את אי-החוקיות של החרמת כדורי ה-RU-486  להפלה תרופתית מידי אישה שרכשה אותם בצרפת, על-ידי שלטונות ארצות הברית. בית המשפט העליון של ארצות הברית הפך את ההחלטה, אך הרעש הציבורי שנגרם סייע ליצירת התמיכה באישור התרופות בשנת 2000.
* ב-2009, דחה סיפטון את הניסיון לביטול החקיקה שסללה את הדרך למועמדותו של מייקל בלומברג לראשות העיר ניו יורק בפעם השלישית.

## חיים אישיים
נישואיו הראשונים של סיפטון היו לאליזבת סיפטון, עורכת ספרים ידועה ובתו של התאולוג ריינהולד ניבור. נישא בשנית לסוזנה רואלנד. לסיפטון שלושה בנים, בהם סאם סיפטון , עורך מדור האוכל של הניו יורק טיימס.

## ראו גם
* משפט הספרים
* ג'ימי קרטר
* הסנאט של ארצות הברית

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שופטי בתי המשפט של מדינת ניו יורק
קטגוריה:בוגרי אוניברסיטת הרווארד
קטגוריה:בוגרי בית הספר למשפטים באוניברסיטת קולומביה
קטגוריה:אמריקאים שנולדו ב-1935
קטגוריה:אמריקאים שנפטרו ב-2009
טומוקי איוואטה

**טומוקי איוואטה** (ביפנית: **岩田 智輝**; נולד ב-7 באפריל 1997 באוסה שביפן) הוא כדורגלן יפני המשחק בעמדת הקשר האחורי בקבוצת ברמינגהאם סיטי, ובנבחרת יפן.

## קריירת מועדונים
איוואטה גדל במחלקת הנוער של אויטה טריניטה. הוא שיחק עם המועדון בשלוש הליגות הבכירות ביפן, כולל בליגת העל היפנית, ובסך הכל ערך 113 הופעות ליגה במדי המועדון, בהן הבקיע שבעה שערים.

ב-9 בינואר 2021 חתם איוואטה ביוקוהמה אף. מרינוס מליגת העל היפנית. הוא זכה עם המועדון באליפות יפן לעונת , וזכה בתואר השחקן המצטיין של הליגה בעונה זו.

ב-30 בדצמבר 2022 הושאל איוואטה למשך חצי עונה, עד לתום עונת , לסלטיק מליגת העל הסקוטית, החל מ-1 בינואר 2023. בסיום ההשאלה חתם באופן קבוע בסלטיק.

ב-31 באוגוסט 2024 חתם בברמינגהאם סיטי מהליגה השלישית באנגליה.

## קריירה בינלאומית
איוואטה היה חלק מסגל נבחרת יפן לטורניר קופה אמריקה 2019. ב-20 ביוני 2019 ערך את הופעת הבכורה שלו בנבחרת, בתיקו 2-2 נגד נבחרת אורוגוואי במסגרת שלב הבתים של הטורניר. בסך הכל ערך שתי הופעות בטורניר.

## תארים
### קבוצתיים
;יוקוהמה אף. מרינוס
* אליפות יפן (1): 2022

### אישיים
* השחקן המצטיין של ליגת העל היפנית (1): 2022
* נבחרת השנה בליגת העל היפנית (1): 2022

## קישורים חיצוניים

## הערות שוליים

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני יוקוהמה אף. מרינוס
קטגוריה:כדורגלני סלטיק
קטגוריה:כדורגלני ברמינגהאם סיטי
קטגוריה:כדורגלני נבחרת יפן
קטגוריה:כדורגלני קופה אמריקה 2019
קטגוריה:ספורטאים זרים בסקוטלנד
קטגוריה:ספורטאים זרים באנגליה
קטגוריה:יפנים שנולדו ב-1997
איתמר דוננפלד

**איתמר דוננפלד** (נולד ב-30 במרץ 1979) הוא מנכ"ל משרד המשפטים. קודם לכן היה עוזרו של חבר הכנסת והשר יריב לוין.

## ביוגרפיה
איתמר דוננפלד נולד בחדרה לשרה ויוסף. הוא בעל תואר ראשון במדעי החברה ותואר שני במדיניות ציבורית, שניהם מאוניברסיטת בר-אילן.. הוא מנכ"ל משרד המשפטים הראשון המכהן ללא השכלה משפטית. 

בשנים 2005–2007 שימש יושב ראש אגודת הסטודנטים של אוניברסיטת בר-אילן. כן שימש מ"מ יושב ראש התאחדות הסטודנטים בישראל. היה רכז הצעירים של תנועת הליכוד ומראשי צעירי הליכוד.

בשנים 2011–2013 שימש עוזרו של השר לענייני מודיעין דן מרידור. לאחר מכן שימש עוזרו של יריב לוין, בהיותו שר התיירות, יושב ראש הכנסת וחבר כנסת.

בשנים 2020–2021 שימש משנה למנכ"ל הכנסת.

### מנכ"ל משרד המשפטים
בינואר 2023, עם כינונה של ממשלת ישראל ה-37, הודיע שר המשפטים יריב לוין כי דוננפלד ימונה למנכ"ל משרד המשפטים. מינויו אושר בידי נציבות שירות המדינה ובממשלת ישראל.

## חיים אישיים
מתגורר בפתח תקווה. נשוי לקרן דוננפלד, מנהלת במרחב צפון של שירותי בריאות כללית, ואב לשתי בנות.

## קישורים חיצוניים

* איתמר דוננפלד ברשת החברתית פייסבוק
* 
* 
* 

## הערות שוליים

קטגוריה:מנכ"לי משרד המשפטים
קטגוריה:פעילי הליכוד
קטגוריה:בוגרי אוניברסיטת בר-אילן
קטגוריה:ישראלים שנולדו ב-1979
נג'ברצ'קה

**נג'ברצ'קה** (בהונגרית: **Nagybaracska**) הוא כפר בנפת באיה שבמחוז באץ'-קישקון בדרום־מזרח הונגריה. עד ל הייתה בו קהילה יהודית.

כמו יישובים רבים באירופה, גם בנג'ברצ'קה אוכלוסיית היישוב נמצאת בירידה. כך, בשנת 1990 חיו בכפר 2,669 תושבים ובשנת 2022 חיו בו רק 2,227 תושבים.

שמו של הכפר נג'ברצ'קה הוזכר במסמכים לראשונה בשנת 1318.

## יהודי נג'ברצ'קה
יהודים חיו בעיירה במאה ה-19 ובמאה ה-20, על פי מפקד הקהילות היהודיות בהונגריה חיו בקהילה 63 יהודים. בשנת 1944 נרצחו יהודים רבים מהכפר במהלך שואת יהודי הונגריה.

## לקריאה נוספת
* נג'ברצ'קה בפנקס הקהילות הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
פיגוע הירי בכביש 60 (2003)

**פיגוע הירי בכביש 60** היה פיגוע ירי שהתרחש ב-20 ביוני 2003, במהלך האינתיפאדה השנייה, כאשר צבי (הווארד) גולדשטיין (47), אשתו מיכל, והוריו של צבי, לוריין (73), ויוג'ין (73), נסעו בכביש 60 בדרכם למסיבה בירושלים, לרגל החתונה של דוד, בנם של מיכל וצבי, שהתקיימה יום לפני כן. שני מחבלים פלסטינים חברי חוליית חמאס אשר ערכו מארב בשולי הכביש, פתחו באש באמצעות רובי סער מסוג AK-47, והצליחו לפגוע בכל ארבעת האנשים במכונית. יוג'ין גולדשטיין תפס את ההגה, על מנת לסייע לבנו הפצוע להרחיק את המכונית מהמחבלים החמושים. הוא הצליח לסייע להסיע את המכונית שמונה קילומטרים ממקום הפיגוע, על מנת לנסוע ולהגיע למיקום בו המשפחה תוכל לקבל סיוע רפואי. אך לבסוף הוא איבד שליטה על הרכב, והמכונית התהפכה.

צבי גולדשטיין, כותב טכני שעלה לישראל מארצות הברית, מת מפצעיו. מיכל גולדשטיין שרדה את הפיגוע. לוריין גולדשטיין שרדה את הפיגוע, אך נאלצה לעבור סדרה של ניתוחים לצורך תיקון הלסת שנפגעה מהכדור, ניתוחים שהותירו אותה עם מעט יכולת להזיז את הפה. יוג'ין גולדשטיין הצליח גם הוא לשרוד את הפיגוע, עם "כדור שפגע ליד הלב". הניצולים נלקחו למרכז הרפואי הדסה.

## אחרית דבר
מיד לאחר הפיגוע לקח ארגון החמאס אחריות לפיגוע הירי. טענה זו, ב-2003, תוארה על ידי עיתון "הארץ" כ"מפתיעה", שכן, לדברי העיתונאי עמוס הראל, לפני הפיגוע, "הארגון האיסלאמי המיליטנטי (חמאס) נמנע כמעט לחלוטין מביצוע ירי בגדה המערבית, תוך התמקדות במקום זאת בשימוש במחבלים מתאבדים, בעיקר בתוך הקו הירוק".

ב-21 ביוני הרג צה"ל את עבדאללה קוואסמה, אשר על פי החשד היה מפקד חמאס הבכיר באזור חברון.

פיגוע הירי תואר בכלי התקשורת כאחד מהאירועים שהובילו לשיבוש של מפת הדרכים, יוזמה בה היה מעורב שר החוץ האמריקאי קולין פאוול, אשר שהה בירושלים כאשר בוצע פיגוע הירי. לפי איאן פישר מהניו יורק טיימס, המתקפה התפרשה "כמסר למר פאוול, לישראלים ולתומכיו הפלסטינים שחמאס נשאר חזק ופעיל מאוד".

ב-2004 תבעו לוריין ויוג'ין גולדשטיין, המתגוררים בפליינוויו שבמדינת ניו יורק, את הבנק הערבי על הלבנת הכספים ששימשו למימון התקפות טרור של חמאס נגד ישראלים, כולל פיגוע הירי שבו נהרג בנו, צבי גולדשטיין.

בשנת 2006 הצטרפו בני הזוג גולדשטיין לקבוצה של 50 קורבנות טרור אמריקאים (ניצולים או קרובי משפחה של אנשים שנרצחו על ידי טרוריסטים), תבעו שלושה בנקים בינלאומיים גדולים – בנק קרדי ליונה, הבנק הערבי ו-NatWest, בטענה שכל שלושת הבנקים היו מעורבים בהעברת כספים לארגון החמאס, אשר משנת 1997 ואילך הוגדר על ידי הממשל האמריקני כארגון טרור. החוק האמריקני נגד פעולות טרור מאפשר לקורבנות אמריקאים של פעולות טרור המתרחשות מחוץ לארצות הברית לתבוע פיצויים בבתי משפט פדרליים בארצות הברית.

באוגוסט 2015 הסכים הבנק הערבי להסדר חסוי עם מאות קורבנות טרור אמריקאים, כולל בני הזוג גולדשטיין.

## הערות שוליים

קטגוריה:חמאס: פיגועים
קטגוריה:טרור פלסטיני
כביש 60
כביש 60
קטגוריה:יהודה ושומרון: פיגועי ירי
קטגוריה:כביש 60: פיגועים
בית הספר למדעי המחשב, אוניברסיטת תל אביב

ממוזער|250px|בניין צ'ק פוינט, משכנו של בית הספר למדעי המחשב מאז 2019
**בית הספר למדעי המחשב ובינה מלאכותית ע"ש [[לן בלווטניק|בלווטניק]]** באוניברסיטת תל אביב פועל במסגרת הפקולטה למדעים מדויקים. בית הספר כולל את החוג למדעי המחשב, את מרכז אדמונד י. ספרא לביואינפורמטיקה, ואת מכון צ'ק פוינט לאבטחת מידע. ראש בית הספר הנוכחי הוא פרופ' רודד שרן.

## היסטוריה
בשנת 1967 רכשה האוניברסיטה מחשב אלקטרוני ראשון, מדגם CDC 3400, וזה שימש גם את המחלקה למתמטיקה, לקורסים בתכנות ובאנליזה נומרית.

בשנת הלימודים תש"ל החלו להינתן במסגרת המחלקה למתמטיקה קורסים במדעי המחשב על ידי אנשי סגל ממוסדות אחרים, ובהם הפרופסורים שמעון אבן, שלימד קומבינטוריקה אלגוריתמית ורשתות זרימה, ואמיר פנואלי, שלימד שפות פורמליות, שניהם ממכון ויצמן למדע, וצבי כוכבי מהטכניון, שלימד .

מסלול מדעי המחשב החל לפעול בשנת הלימודים ה'תשל"ג (1972–1973). בין המורים שנוספו למסלול זה היה יורם הירשפלד, שלימד חישוביות ולוגיקה מתמטית. מבין מומחי ממר"ם הצטרפו בשנה זו ברוך איינהורן, שלימד מערכות הפעלה וגיורא בניוביץ, שלימד קומפיילרים. במהלך השנים נוספו אנשי סגל למסלול מדעי המחשב וגדל היצע הקורסים.

בשנת הלימודים ה'תש"ם (1979–1980) הוקם בית הספר למדעי המתמטיקה, ובו שלושה חוגים: למתמטיקה שימושית, למתמטיקה עיונית ולמדעי המחשב. בשנת 1981 עבר בית הספר לבניין שרייבר שנבנה עבורו. החל משנה זו נכללו המילים "מדעי המחשב" בשם התואר שהוענק לבוגרים, תחילה נקרא התואר "מתמטיקה ומדעי המחשב", ומשנת תש"ן הוא נקרא תואר דו-חוגי במתמטיקה ומדעי המחשב, ובהמשך ניתן גם תואר חד-חוגי במדעי המחשב. החל משנת 1992 התאפשר תואר דו-חוגי ששילב מדעי המחשב עם חוג אחר באוניברסיטה, כגון פסיכולוגיה, כלכלה, בלשנות ועוד.

בשנת הלימודים ה'תשס"א (2000–2001) נפרדה המחלקה למדעי המחשב מבית הספר למדעי המתמטיקה והפכה לבית הספר למדעי המחשב. הקשר ההדוק בין בתי הספר נמשך גם לאחר פיצול זה.

בשנת 2019 נחנך בניין צ'ק פוינט, שמשמש את בית הספר למדעי המחשב ואוניברסיטת תל אביב לנוער.

ב-12 בינואר 2025, עודכן שמו ל"בית הספר למדעי המחשב ובינה מלאכותית", בהנחיית ראש בית הספר, פרופ' רודד שרן.

בית הספר מציע תוכניות לימוד לתואר ראשון (BSc), לתואר שני (MSc) ולתואר שלישי (PhD), וכן לימודי תעודה במדעי המחשב לבוגרי תואר ראשון במדעים מדויקים ובהנדסה.

אמיר פנואלי קיבל את פרס טיורינג על מחקרו בתקופה שבה נמנה עם סגל אוניברסיטת תל אביב. אחדים מחברי הסגל האקדמי של בית הספר זכו בפרס גדל: שמואל ספרא (2001), ניר שביט (2004), נגה אלון (2005), יוסי מטיאס (2005). ניר שביט ונגה אלון זכו גם בפרס דייקסטרה. נחום דרשוביץ זכה בפרס הרברנד.

## קישורים חיצוניים
* 

* סיון טולדו, יובל החמישים ללימודי מדעי המחשב באוניברסיטת תל אביב, בבלוג "החיים באקדמיה", 30 באוקטובר 2022
* 

## הערות שוליים

מדעי המחשב
קטגוריה:מדעי המחשב
מדינות הקיסרות הגרמנית

ממוזער|מדינות הקיסרות הגרמנית
הקיסרות הגרמנית כללה 25 מדינות וטריטוריה אימפריאלית, הגדולה שבהן הייתה פרוסיה. למדינות אלו, או *Staaten* (או *Bundesstaaten*, כלומר מדינות הפדרציה, שם שנגזר מהקונפדרציה הקודמת של צפון גרמניה; הן נודעו כ-*Länder* בתקופת רפובליקת ויימאר) לכל אחת מהן היו קולות בבונדסרט, מה שהעניק להן ייצוג ברמה הפדרלית.

כמה ממדינות אלה זכו בריבונות בעקבות פירוק האימפריה הרומית הקדושה. אחרות נוצרו כמדינות ריבוניות לאחר קונגרס וינה ב-1815. שטחים לא היו בהכרח צמודים, כמו בוואריה או אולדנבורג – רבים מהם היו קיימים בכמה חלקים (מובלעות), כתוצאה מרכישות היסטוריות, או, במקרים אחדים, מחלוקות של ענפי המשפחה השלטת.

## ממלכות
[ממוזער|הדגלים והסמלים של כל המדינות, [אלזס-לורן|הטריטוריה האימפריאלית של אלזס-לורן והפרובינציות הפרוסיות]]
* ממלכת בוואריה
* ממלכת פרוסיה (בעצמה מחולקת למחוזות; כולל דוכסות סקסוניה-לאוונבורג שנשלטה באיחוד אישי עד שסופחה ב-1 ביולי 1876)
* ממלכת סקסוניה
* ממלכת וירטמברג

## הדוכסויות הגדולות
* הדוכסות הגדולה של באדן
* הדוכסות הגדולה של הסן
* הדוכסות הגדולה של מקלנבורג-שוורין
* הדוכסות הגדולה של מקלנבורג-שטרליץ
* הדוכסות הגדולה של אולדנבורג
* הדוכסות הגדולה של סקסוניה-ויימאר-אייזנך (רשמית הדוכסות הגדולה של סקסוניה משנת 1903)

## דוכסויות
שמאל|ממוזער|600x600 פיקסלים|רונדלים של מדינות גרמניה
* דוכסות אנהלט
* דוכסות בראונשווייג
* דוכסות סקסוניה-אלטנבורג
* דוכסות סקסוניה-קובורג-גותה
* דוכסות סקסוניה-לאוונבורג (עד 1876)
* דוכסות סקסוניה-מיינינגן

## נסיכויות
* נסיכות ליפה-דטמולד
* נסיכות רויס-גרה (הענף הצעיר)
* נסיכות רויס-גרייץ (הענף הבכיר)
* נסיכות שאומבורג-ליפה
* נסיכות שוורצבורג-רודולשטאדט
* נסיכות שוורצבורג-זונדרסהאוזן
* נסיכות ולדק ופירמונט

## ערים חופשיות וערי הנזה
בשונה מהמונרכיות הנזכרות לעיל, ערי המדינה הללו היו מאורגנות מבחינה חוקתית כרפובליקות.

* עיר ההנזה החופשית ברמן
* עיר ההנזה החופשית המבורג
* עיר ההנזה החופשית ליבק

## טריטוריה אימפריאלית
בשונה מכל שאר המדינות המרכיבות שהוזכרו לעיל, אזור זה, הכולל טריטוריה שנמסרה על ידי צרפת ב-1871 לאחר צרפת-פרוסיה, נוהל לראשונה ישירות על ידי הממשל המרכזי, אך קיבל אוטונומיה מוגבלת ב-1911 עם פרלמנט מדינה נבחר משלו.

* אלזס-לורן

## קישורים חיצוניים

קטגוריה:האימפריה הגרמנית: מדינות
נמל התעופה בריסטול

**נמל התעופה בריסטול** (באנגלית: **Bristol airport**) הוא נמל תעופה הממוקם 13 קילומטר דרומית־מערבית למרכז העיר בריסטול. נמל התעופה נמצא בבעלות אונטריו טיצ'רז פנסיון פלאן (Ontario Teachers' Pension Plan Board).
[ממוזער|[מגדל פיקוח|מגדל הפיקוח ב-2003]]

## היסטוריה
### תחילת דרכו
בשנת 1927 קבוצה של אנשי עסקים מקומים גייסו 6,000 פאונד כדי להקים את 'מועדון המטוסים של בריסטול ו-ווסקס' (Bristol and Wessex Aeroplane Club) מועדון טיסה שבסיסו בפילטון, בריסטול. בשנת 1929 עבר המועדון לוויצ'רץ', דרומית לבריסטול.

כשנמל התעופה נפתח ב-1930 על ידי הנסיך ג'ורג' דוכס קנט זה הפך לנמל התעופה השלישי בהיסטוריה של בריטניה.

### מלחמת העולם השנייה
במהלך מלחמת העולם השנייה נמל התעופה של בריסטול היה נמל התעופה האזרחי שנשאר פעיל. תאגיד התעופה הבריטי מעבר לים לבריסטול בעקבות סגירתם של נמל התעופה קרוידון ונמל התעופה הסטון. באותן שנים קו בריסטול-ליסבון היה פופולרי מאוד מאחר שפורטוגל הייתה מדינה נייטרלית.

## קווי תעופה

## קישורים חיצוניים

* 

קטגוריה:אנגליה: שדות תעופה
קטגוריה:בריסטול
צפון פורטוגל

**צפון פורטוגל** (בפורטוגזית: **Região do Norte** – אזור הצפון) הוא חבל ארץ בצפון פורטוגל. זהו האזור המאוכלס ביותר בפורטוגל, לפני ליסבון, והשלישי בגודלו לפי שטח. לפי מפקד האוכלוסין של שנת 2017 האזור מנה באותה העת 3,576,205 תושבים. שטחו של האזור הוא 32,278 קילומטרים. נכון ל-2017 צפיפות האוכלוסין באזור צפון פורטוגל היה 173 תושבים לקמ"ר.

אזור צפון פורטוגל הוא אחד מחמשת תתי-האזורים של פורטוגל. העיר פורטו, המכילה כמיליון תושבים, מהווה את מרכז האוכלוסייה העיקרי של אזור צפון פורטוגל. אזור המטרופולין של פורטו, אשר גדול בהרבה, מכיל כ-2.99 מיליון תושבים וכולל בין היתר את הערים השכנות בראגה, וגימארייש.

אזור צפון פורטוגל יושב לראשונה על ידי שבטים פרה-קלטיים וקלטיים שונים עוד לפני שביקרו בו מספר תרבויות ים תיכוניות שעסקו במסחר, כולל יוונים, קרתגים, לפני שנכבש על ידי הרומאים, לפני שהפלישה של השבטים הגרמאניים לאזור, על ולפני שהמורים והוויקינגים ערכו באזור מתקפות שונות.

## גלריית תמונות

Rio_Lima_1.jpg|נהר קאבאדו בפארק הלאומי פנהדה-גרס
Parque_Litoral.jpg|פארק ליטורל באספוסנדה
Oporto_terraced_vineyards.jpg|אזור עמק הדורו בו מופקים יינות פורטו
Porto_Ribeira.jpg|העיר העתיקה של פורטו


## קישורים חיצוניים

קטגוריה:פורטוגל: גאוגרפיה
מאי זרחי

**מאי זרחי** (נולדה ב-11 במאי 1984) היא כוריאוגרפית, אוצרת ודרמטורגית ישראלית המחלקת את זמנה בין גרמניה וישראל.

## ביוגרפיה
זרחי נולדה וגדלה בתל אביב. סבה היה האדריכל משה זרחי.

את יצירתה הראשונה יצרה בשנת 2001 כשהייתה בת 16 בלבד. שנה לאחר מכן עברה להולנד כדי ללמוד מחול ברוטרדם. עוד לפני סיום לימודיה, ב-2005, הייתה אסיסטנטית של ויליאם פורסיית' ביצירתו "3 Atmospheric Studies" בפרנקפורט.

לאחר סיום לימודיה הצטרפה ב-2007 לתוכנית לכוריאוגרפיה ex.e.r.ce במונפלייה, בניהולם של קסבייר לה רוי (Xavier Le Roy) ומתילד מונייה . לאחר שחזרה לישראל למדה תיאטרון ב-2008 בסטודיו למשחק ניסן נתיב.

ב-2009 עברה זרחי לגרמניה והייתה ממקימות הקולקטיב הכוריאוגרפי mamaza לצד פאבריס מצליח ויאניס מנדפוניס איתם יצרה והופיעה ברחבי העולם. במסגרת הקולקטיב הגיעה זרחי לרזידנסי בדהסינגל  באנטוורפן ב-2011, ובתיאטרון מוסונטרום  בפרנקפורט ב-2012.

ב-2016 יזמה עם גלית קריידן את פרויקט WALK במתחם האומנים פסט'פקטורי בבת ים ובשנת 2018 יזמה עם ענת דניאלי את פסטיבל "ארנבת מרץ" בבת ים.

זרחי מלמדת בבית הספר לתיאטרון חזותי, באקדמיה למוסיקה ולמחול בירושלים וב-K3  בהמבורג. החל מ-2021 זרחי מנהלת את התכנית הדו-שנתית לכוריאוגרפיה במרכז "כלים" בבת ים.

## בין יצירותיה
* **Shades in Dance** 2001
* **כן** - מופע לחלל ייעודי במוזיאון תל אביב, במסגרת פסטיבל "צוללן" 2015
* **פֹּה** - מופע משותף עם מיכל אופנהיים במסגרת פסטיבל ריקודי חדר של הכוריאוגרף עמוס חץ (2017)
* **The Voices** - יצירה משותפת של זרחי עם מיכל אופנהיים לשתי רקדניות ושלוש זמרות. העבודה עלתה בבכורה בפסטיבל "צוללן" 2017, ולאחר מכן הוצגה במרכז לאומנות עכשווית בתל אביב ומרכז מחול-שלם בירושלים.
* **אם, אז…אחרת** - יצירה משותפת עם עפרי כנעני של מדריך קולי מדומה למבקרים במוזיאון הרצליה שאינו מספק מידע או הסברים על היצירות המוצגות, אלא מזמין את הצופים להשתתף בכוריאוגרפיה במרחב (מוזיאון הרצליה, 2018)
* **untitled** - מופע הבוחן את היחסים בין גוף לצליל המתרחש בחלקו בחושך מלא, שנוצרה בעקבות המיזם "סיורי גבול" (הזירה, 2019)
* **Detail** - יצירה משותפת עם אמנית הווידאו זהר אלעזר ובהשתתפות הרקדניות רותם גרינברג וענבר בוכבינדר (תמונע, 2020)
* **LIBELLE** - מופע לקהלים צעירים מגיל 7 ומעלה. בכורת המופע נועדה להיערך במאי 2020, אך בשל מגפת הקורונה נדחתה בשנה שלמה (K3, 2021)
* **Ausencia** - עבודת סולו שנוצרה במהלך סגרי הקורונה המתייחסת לגוף ולהיעדרו, למגע ולקושי לממש אותו (המרכז לאומנות עכשווית, 2021)
* **Five Studies** - שיתוף פעולה של זרחי עם אמנית האנימציה טל קנטור, ועם סטפן לאונרד – אמן חזותי המתעסק בווידאו, בציור ובסאונד (2022)
* **פרסנסיה** - דואט המתעסק במגע ובהיעדר מגע אנושי בביצוע ברית רודמונד ודומיניק סנטיה (מרכז סוזן דלל, 2023)

## קישורים חיצוניים
* 

* 
* מאי זרחי מתארחת בפודקאסט "חיות מחול" (17 באוגוסט 2022)
* מאי זרחי בשיחה עם הכוריאוגרפית פלורנטינה הולצינגר (29 בינואר 2022)
* 
* מאי זרח*[https://www.hayotmahol.com/מאיזרחילפרש-לדמיין-להמציאולהקשיב י "לפרש (זה) לדמיין, להמציא ולהקשיב"].* פודקאסט ׳חיות מחול׳ על מחול עכשווי בישראל. עורכות: ד"ר יעל (ילי) נתיב ואיריס לנה. 2022.

## הערות שוליים

קטגוריה:כוריאוגרפיות ישראליות
קטגוריה:כוריאוגרפים ישראלים
קטגוריה:אוצרות ישראליות
קטגוריה:אוצרים ישראלים
קטגוריה:ישראליות שנולדו ב-1984
קטגוריה:ישראלים שנולדו ב-1984
רפאל חיים משה בן נאים

הרב **רפאל חיים משה בן נאים** (מכונה **הרחמ"ן**; ז' בשבט ה'תר"ה, 15 בינואר 1845 - י"ג באב ה'תר"פ, 28 ביולי 1920) היה דיין, פוסק הלכה ומחבר ספרים. שימש כשד"ר בקהילות שונות. בהמשך כיהן כרבה של ג'יברלטר בשלהי המאה התשע עשרה (מונה אחרי פטירת שמואל לעסרי) ועד ראשית המאה העשרים.

## קורות חייו
נולד בטיטואן לרבי ישעיה בן נאים. סמוך ללידתו, עלו הוריו לארץ ישראל והשתכנו בחיפה. מחוסר מורים בעיר, וכן מחוסר אמצעים, נשלח לעבוד אצל חנווני במקום, ובמקביל אביו לימדו תורה זמן מה. לאחר מכן, בעת שביקר רבי דוד בן שמעון בחיפה, עמד על כישוריו של הנער, וביקש לשולחו ללמוד בטבריה, ואף מימן זאת מכספו. בשנת תרי"ח, עם הגיעו לגיל בר מצווה, החל ללמוד אצל רבי חיים שמואל הכהן קונורטי, שהיה רבו המובהק. בשנת תר"כ חלה במחלה קשה, ובעקבות זאת נוסף לו השם 'רפאל'. מספר ימים לאחר מכן התייתם מאימו, מקובל בידי צאצאיו שהיה זה בעקבות בקשת אמו שתלקח נפשה תחת נפשו.

בשנת תרכ"א, בהיותו כבן 16, נשא את רחל בת הרב שמואל ישראל. לאחר נישואיהם התגוררו בטבריה. מתלמידיו בטבריה נמנה הרב יעקב חי זריהן.

בשנת ה'תרל"ד נשלח על ידי רבני טבריה כשד"ר לטורקיה, יוון ומצרים. לאחר ששאשתו נפטרה בשנת תרמ"ג, יצא שוב לשליחות לארצות המגרב: אלג'יריה, תוניסיה, ומרוקו. בשנת תרמ"ו הגיע לטיטואן עיר מולדתו. שם התחתן שנית עם בת דודו רבי משה בן נאים. בשנת ה'תר"ן הוצע לו לכהן כרבה של טבריה, אך סירב להצעה, ונענה במקומה להצעת הרבנות בגיברלטר. במקביל שימש כמורה הצדק של קהילת ליסבון בענייני אבן העזר וחושן משפט.

בכ"א שבט ה'תרמ"ד שיכל את בנו שמואל בגיל 17. בן זה חיבר מספר חיבורים, רובם אבדו. כמו כן, שיכל בחייו את בנו ישעיה.

בסוף ימיו סבל ממחלה בעיניים. נפטר בי"ג אב ה'תר"פ, ונקבר בגיברלטר. לאחר פטירתו כיהן רבי שלמה אלמליח כרבה של גיברלטר.

### דרכו ההלכתית
בין פסקיו, מפורסמת התנגדותו לטחינת קמח למצות בריחיים המונעים על ידי קיטור. הרב רפאל חיים משה כתב על כך קונטרס 'קול טחנה - קול תחנה'. לאחר כשנתיים הוציא קונטרס נוסף בשם 'בשפל קול תחנה', כתגובה שנייה לתשובות המתירים שבראשם עמדו הרב חיים בלייח והרב אליהו בן גיגי. תשובות המתירים נאגדו על ידי הרב בן גיגי בקונטרס 'קול צעקת הרועים' (ירושלים תרע"ה). היקל לגייר לשם אישות.

כדרכם של חכמי מרוקו, התכתב עמהם בענייני הלכה ומשפט, בין הרבנים המכותבים, ניתן למנות את רבי רפאל אנקווה דיין בסלא (לימים רבה של מרוקו), רבי מרדכי בן ג'ו רבה של טנג'יר, רבי שמואל נהון רבה של טיטואן, רבי רפאל משה אלבאז רבה של צפרו, הרב שלמה אבן דנאן רבה של פאס, ועוד.

#### יחסו למנהגים
בשנת תרס"ח נשאל מאת הרב דוד צבאח על היחס למנהגים תמוהים, והשיב: 

## משפחתו
* בתו אסתר נישאה לרבי משה כלפון, מרבני טבריה.
* בנו רבי דוד, כיהן כרב קהילת 'עץ חיים' בגיברלטר וכן כקונסול כבוד מטעם מדינת ישראל בגיברלטר.
* נכדו הרב יעקב בן נאים הקים לזכרו את ישיבת נחלת משה בירושלים.
* נכדו אברהם כלפון כיהן כחבר בכנסת השנייה.

## חיבוריו
רבי רפאל חיים משה כתב דרושים ותשובות רבות, חלקם יצאו לאור בספרים הבאים:
* **שו"ת רחמים פשוטים** - תוניס תר"ע - תרע"ד.
* **פטר רחם** - דרשות, ירושלים תרע"ג.
* **קול תחנה קול טחנה** - קונטרס האוסר את טחינת קמח למצות בריחיים של קיטור. ירושלים תרע"ב - תרע"ג.
* **דרוש ארץ ישראל** - ירושלים תשכ"א.

## לקריאה נוספת
* הרב רפאל חיים משה בן נאים באתר החכם היומי.

* הרב רפאל חיים משה בן נאים באתר מי-צדיק.

## הערות שוליים

קטגוריה:מחברי ספרי שו"ת
קטגוריה:ילידי 1845
קטגוריה:נפטרים ב-1920
סטניסלב נויהאוס

**סטניסלב גרנריקוביץ' נויהאוס** (ברוסית: ** Станислав Генрихович Нейгауз**  21 במרץ 1927 - 24 בינואר 1980) היה פסנתרן ומורה סובייטי.

## ביוגרפיה
נויהאוס נולד במוסקבה, בנו השני של הפסנתרן היינריך נויהאוס, פרופסור לפסנתר בקונסרבטוריון של מוסקבה. הוא למד אצל אביו מ-1953 עד 1957 והיה אחד משלושת עוזריו של אביו (לצד לב נאומוב ויבגני מלינין). גם בנו של נויהאוס (הבן), סטניסלב בונין, היה לפסנתרן מפורסם. תחרות הפסנתר הבינלאומית סטניסלב נויהאוס נקראת על שמו. ראדו לופו ובריגיטה אנגרר (2012-1952) היו בין תלמידיו.

ארם חצ'טוריאן תיאר את נויהאוס כפסנתרן הטוב ביותר בקונסרבטוריון של מוסקבה, בעיתון"המוזיקאי הסובייטי".

סטניסלב נויהאוס מת בפרדלקינו, סמוך למוסקבה, ב-1980, בן 52.

## קישורים חיצוניים


* Entry in Russian Encyclopedia (*Russian*)


## הערות שוליים

קטגוריה:פסנתרנים רוסים
קטגוריה:מורים למוזיקה
קטגוריה:רוסים שנולדו ב-1927
קטגוריה:רוסים שנפטרו ב-1980
קליידוסקופ (סדרת טלוויזיה אמריקאית)

**קליידוסקופ** (באנגלית: **Kaleidoscope**) היא סדרת דרמת-שודים אמריקאית שנוצרה על ידי אריק גרסיה עבור שירות הזרמת המדיה "נטפליקס".

הסדרה עלתה לשירות ב-1 בינואר 2023, והיא כוללת שמונה פרקים שייחודם מתאפיין בכך שניתן לצפות בהם בכל סדר אפשרי.

## צוות השחקנים והדמויות
### דמויות ראשׁיות
* ג'אנקרלו אספוזיטו – **ליאו פאפ**, פושע מקצועי המתכנן שוד בשווי 7 מיליארד דולר.
* רופוס סוול – **רוג'ר סאלאס**, גנב ושותפו של ליאו לשעבר, שמנהל כיום חברת אבטחה תאגידית המכונה "SLS" המתמחה במניעת פריצה לכספות.
* פאס וגה – **אווה מרסר**, חברה בצוות של ליאו. עורכת דין ומומחית לנשקים במקצועה.
* רוזלין אלביי – **ג'ודי גודווין**, חברה בצוות של ליאו ומומחית לחומרי נפץ.
* ג'יי קורטני – **בוב גודווין**, חבר בצוות של ליאו. בעלה של ג'ודי ופצחן כספות.
* טאטי גבריאל – **האנה קים**, בתו של ליאו העובדת כראש האבטחה הדיגיטלית ב-"SLS".
* פיטר מארק קנדל – **סטן לומיס**, חבר בצוות של ליאו ומבריח במקצועו שהיה חברו לתא של ליאו.
### דמויות משניות
* ג'ורדן מנדוזה – **אר. ג'יי. אקוסטה ג'וניור**
* המקי מאדרה – **קרלוס סוג'ו**, יד ימינו של רוג'ר.
* סוג'ונג סון – **ליז קים**, אחותה המאמצת הצעירה של האנה ושותפתה לדירה.
* ג'ון הנס טסטר – **סטפן ת'יל**
* ניושה נור – **נאזן עבאסי**, סוכנת FBI הצדה את ליאו ואת חברי צוותו.
* בובה ויילר – **סמואל טובי**, סוכן FBI ושותפה של נאזן.
### דמויות אורחות
* פאץ' דארה – **אנדרו קובינגטון**
* מקס קאסלה – **טאקו**

## פרקים

## הפקה
### פיתוח
ב-16 בספטמבר 2021, נמסר לראשונה כי "נטפליקס" הזמינה סדרה בת שמונה פרקים מהיוצר אריק גרסיה תחת השם הזמני "Jigsaw". עוד נמסר כי לצד גרסיה, שיופקד על כתיבתה והפקתה בפועל, על הפקת המיני-סדרה יופקדו בנוסף גם רידלי סקוט, דייוויד וו. צוקר, ג'ורדן שיהאן, פרד ברגר, בריאן קוואנו-ג'ונס, ג'סטין לוי וראסל פיין. בנוסף, נמסר כי על בימוי המיני-סדרה יופקדו אווררדו גאוט, מאירזי אלמאס ורוברט טאונסנד. מבנהו הייחודי של הסדרה מתאפיין במבנה עלילתי לא-ליניארי, כך שסדר הצפייה בפרקים נתון לבחירת הצופים, למעט פרקה האחרון של הסדרה.
### ליהוק
לצד ההכרזה על הפקת הסדרה, נמסר על ליהוקם של ג'אנקרלו אספוזיטו, פאס וגה, רופוס סוול, טאטי גבריאל, פיטר מארק קנדל, רוזלין אלביי, ג'יי קורטני, ניושה נור וג'ורדן מנדוזה.
### צילומים
צילומי הסדרה החלו באולפני נטפליקס בבושוויק שבברוקלין ב-1 בספטמבר 2021, והסתיימו ב-16 במרץ 2022. צילומים נוספים התקיימו גם ברובע הפיננסי של מנהטן.

## הפצה
בנובמבר 2022, נמסר כי הסדרה תעלה לשירות ב-1 בינואר 2023.

## קישורים חיצוניים

## הערות שוליים

קטגוריה:נטפליקס: תוכניות וסדרות
קטגוריה:סדרות דרמה אמריקאיות
קטגוריה:סדרות מתח אמריקאיות
קטגוריה:סדרות פעולה אמריקאיות
קטגוריה:סדרות טלוויזיה אמריקאיות שעלו לשידור בשנת 2023
סטרטודוס

**סטרטודוס** (שם מדעי: *Stratodus*) הוא סוג נכחד של דג גרם מהסדרה דגי-לטאים, אשר התקיים במימי הקרטיקון העליון עד לסוף האאוקן לפני 86.3 עד 48.6 מיליון שנה מזמננו, כאשר הוא שרד את הכחדת הקרטיקון. דג זה היה הגדול שביותר בסדרתו והגיע לאורך מוערך של 5 מטרים בקירוב.

המאובנים של דג זה התגלו ברחבי העולם בקנזס (על גדת המיזורי), אלבמה, מרוקו, ישראל, ירדן, ניז'ר, דקוטה הדרומית ומאלי, מה שמראה על תפוצה נרחבת לאורך האוקיינוס האטלנטי ואולי גם בקרבת היבשה.
## מאפיינים
הסטרטודוס תואר ב-1872 בידי החוקר אדוארד דרינקר קופ. בסוג זוהו שני מינים: *Stratodus apicalis* ו-*Stratodus indamanensis*, כשבעבר נכלל מין נוסף - *Stratodus oxypogon*, הכלול כיום במין *S. apicalis*.

דג זה היה גדול בהרבה מרוב קרובי משפחתו הקיימים והגיע לאורך של מטר במין *S. apicalis*, כאשר המין *Stratodus indamanensis* הגיע לאורך של 5 מטרים והיה גדול דגי-הלטאים. במראהו דמה מעט לחדקן אך היה בעל מבנה גוף זרים שהותאם לתאוצה בעקבות טרף. הלסתות דמו למקור כשל דגי מקור, אך קצרות בהרבה והכילו שיניים בבסיסם. הגוף היה מכוסה בקשקשים ובלוחיות גרמיות כשל חדקנים והזדקר סנפיר גב גבוה. עם זאת רוב הגוף דמה יותר לזה של צלופח גדול מאשר למפרשן.

שיניו של דג זה הגיעו לאורך 7 מ"מ והיו גדולות, חרוטיות ומשוננות ופונות אחורה. אלו שימשו לתפיסה ואחיזה בטרף כמו דגים או רכיכות.

## קישורים חיצוניים

## הערות שוליים

קטגוריה:בעלי חיים שתוארו ב-1872
קטגוריה:טקסונים שתוארו בידי אדוארד דרינקר קופ
קטגוריה:דגי-לטאים פרהיסטוריים
קטגוריה:דגי גרם מהמזוזואיקון
קטגוריה:מגה-פאונה ימית של הפלאוגן
קטגוריה:מאובני טקסונים שתוארו ב-1872
מרכז צ'ילה

160px|שמאל|ממוזער|המיקום של אזור מרכז צ'ילה בצ'ילה
**מרכז צ'ילה** (בספרדית: **Zona central de Chile**) הוא אחד מחמשת האזורים הגאוגרפיים המסורתיים של צ'ילה. האזור גובל בנהר אקונגואה מצפון ונהר ביוביו מדרום. בארגנטינה ממזרח, ובאזור דרום צ'ילה מדרום.

מבחינה היסטורית אזור מרכז צ'ילה היה האזור המרכזי ביותר של צ'ילה וללא ספק האזור עם מספר התושבים הגדול ביותר (הוא כולל כיום כ-80 אחוזים מכלל אוכלוסיית צ'ילה). בנוסף, זהו גם האזור שהכי מצליח מבחינה כלכלית בצ'ילה, בעיקר הודות לאקלים הים תיכוני שמאפיין אזור זה.

שלוש הערים העיקריות של צ'ילה ממוקמות באזור מרכז צ'ילה – סנטיאגו רבתי, ולפראיסו רבתי וקונספסיון רבתי. ערים חשובות נוספות הן קווילוטה, לוס אנדס, סן אנטוניו, רנקגואה, סן פרננדו, קוריקו, טאלקה, לינארס, קאוקנס, צ'ילאן ולוס אנחלס. ולפראיסו וסנטיאגו הן הערים החשובות ביותר מבחינה פוליטית באזור מרכז צ'ילה ובצ'ילה כולה. בסנטיאגו נמצאת הרשות המבצעת והרשות השופטת של המדינה, ובואלפראיסו הרשות המחוקקת.

## גלריית תמונות

Santiago_en_invierno.jpg|סנטיאגו דה צ'ילה, בירת המדינה. אזור מרכז צ'ילה הוא האזור שמכיל את המספר הגדול ביותר של הערים, העיירות וכמו גם את מרבית תושבי המדינה
Valparaíso port (39369228394).jpg|נמל ולפראיסו, אחד הנמלים המרכזיים של צ'ילה
20150125110716 Caletones smelter - cropped.jpg|מכרה אל טניינטה, מכרה הנחושת התת-קרקעי הגדול בעולם
CostaneraCenter2016.jpg|סנהטן , המרכז הפיננסי העיקרי של צ'ילה
Viña Montes (20348984418).jpg|עמק קולצ'גואה


## ראו גם
* מחוזות צ'ילה

## קישורים חיצוניים

קטגוריה:צ'ילה: גאוגרפיה